**2021. gada Tukuma novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Tukuma novada domē tika ievēlēti 19 deputāti. Vēlēšanās piedalijās 9 kandidātu saraksti, kas kopā sastāvēja no 180 kandidātiem.

Vēlēšanu norise
---------------

Tukuma novadā atradās 29 vēlēšanu iecirkņi. Cēres pagastā varēja nobalsot Cēres sporta hallē, Degoles pagastā varēja nobalsot Degoles pagasta bibliotēkā, Džūkstes pagastā varēja nobalsot Džūkstes kultūras namā, Engures pagastā varēja nobalsot Engures kultūras namā, Irlavas pagastā varēja nobalsot Irlavas pagasta pakalpojumu centrā, Jaunpils pagastā varēja nobalsot Jaunpils sporta namā, Jaunsātu pagastā varēja nobalsot Jaunsātu tautas namā, Kandavas pilsētā varēja nobalsot Kandavas sprta hallē un Kandavas sociālās palīdzības centrā, Lapmežciema pagastā varēja nobalsot Lapmežciema tautas namā, Lestenes pagastā varēja nobalsot Lestenes pagasta pakalpojumu centrā, Matkules pagastā varēja nobalsot Matkules kultūras namā, Pūres pagastā varēja nobalsot Pūres kultūras namā, Sēmes pagastā varēja nobalsot Kopienas centrā "Mūsmājas", Slampes pagastā varēja nobalsot Slampes kultūras pilī, Smārdes pagastā varēja nobalsot Milzkalnes tautas namā un Smārdes pagastmājā, Tukuma pilsētā varēja nobalsot Tukuma 2. vidusskolā, Tukuma pilsētas kultūras namā, Tukuma novada domē, Tukuma novada speciālās izglītības iestādē, Tukuma sporta skolā un VAS "Latvijas autoceļu uzturētājs" Tukuma nodaļā, Tumes pagastā varēja nobalsot Tumes kultūras namā, Vānes pagastā varēja nobalsot Vānes kultūras namā, Viesatu pagastā varēja nobalsot Viesatu kultūras namā, Zantes pagastā varēja nobalsot Zantes kultūras namā, Zemītes pagastā varēja nobalsot Zemītes tautas namā un Zentenes pagastā varēja nobalsot Zentenes kultūras namā, bet Kandavas pagastā neatrādās neviens vēlēšanu iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Tukuma novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Tukuma novada administratīvajā teritorijā 90 dienas pirms vēlēšanu dienas, vai kuriem Tukuma administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 8. aprīlī Tukumā tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Nacionālā Savienība "Taisnīgums" | 22 | Daiga Reča | 539 | 4,52% | 0 |
| 2 | KPV LV | 19 | Iveta Ziemele | 231 | 1,94% | 0 |
| 3 | Vienotība | 22 | Dace Lebeda | 1121 | 9,39% | 2 |
| 4 | Nacionālā apvienība "Visu Latvijai!"—"Tēvzemei un Brīvībai/LNNK" | 22 | Normunds Rečs | 856 | 7,17% | 2 |
| 5 | Latvijas Zaļā partija | 22 | Agris Zvaigzneskalns | 1850 | 15,50% | 3 |
| 6 | Kustība Par!, Jaunā konservatīvā partija | 10 | Edīte Millere | 283 | 2,37% | 0 |
| 7 | Latvijas Zemnieku savienība | 22 | Ligita Gintere | 1044 | 8,75% | 2 |
| 8 | Latvijas Reģionu apvienība | 22 | Gundars Važa | 4533 | 37,99% | 8 |
| 9 | Tukuma pilsētai un novadam | 19 | Intars Miķelsons | 1384 | 11,60% | 2 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Gundars Važa | Latvijas Reģionu apvienība |
| 2 | Imants Valers |
| 3 | Baiba Pļaviņa |
| 4 | Modris Liepiņš |
| 5 | Gunda Cīrule |
| 6 | Oskars Kambala |
| 7 | Agnese Ritene |
| 8 | Kaspars Gribusts |
| 9 | Inga Priede | Latvijas Zaļā partija |
| 10 | Ilze Gotfrīda |
| 11 | Gundars Indriksons |
| 12 | Juris Šulcs | Tukuma pilsētai un novadam |
| 13 | Mārtiņš Limanskis |
| 14 | Dace Lebeda | Vienotība |
| 15 | Rimants Liepiņš |
| 16 | Ligita Gintere | Latvijas Zemnieku savienība |
| 17 | Dace Adiņa |
| 18 | Normunds Rečs | Nacionālā apvienība "Visu Latvijai!"-"Tēvzemei un Brīvībai/LNNK" |
| 19 | Edīte Zelča |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Vēlētāju ievērībai – 2021.gada 5.jūnijā pašvaldības vēlēšanas». Tukuma novada pašvaldība. Arhivēts no oriģināla, laiks: 2021. gada 2. jūnijā. Skatīts: 2021. gada 1. jūnijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  Agita Puķīte. «VĒLĒŠANU KANDIDĀTU SARAKSTU NUMURI IZLOZĒTI». Neatkarīgās Tukuma Ziņas, 2021. gada 8. aprīlī. Skatīts: 2021. gada 1. jūnijā.
8. ↑  Latvijas Reģionu apvienība, aplūkots 2023. gada 27. februārī
9. ↑  Latvijas Zaļā partija, aplūkots 2023. gada 27. februārī
10. ↑  Tukuma pilsētai un novadam, aplūkots 2023. gada 27. februārī
11. ↑  Vienotība, aplūkots 2023. gada 27. februārī
12. ↑  Latvijas Zemnieku savienība, aplūkots 2023. gada 27. februārī
13. ↑  Nacionālā apvienība "Visu Latvijai!"-"Tēvzemei un Brīvībai/LNNK", aplūkots 2023. gada 27. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |